Diari Oficial de la Generalitat Valenciana


Sumari del DOGV 3778, del 23-06-2000 (2000/4892)

RESOLUCIÓ de 18 de maig de 2000, del secretari de la Comissió Territorial d'Urbanisme de Castelló, per la qual es fa públic l'Acord de 17 de maig de 2000, relatiu a la modificació de l'apartat 12 de la modificació puntual núm. 3 de les normes subsidiàries de planejament de Villafranca del Cid.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4892


Data del document
:   18-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Vilafranca
    * pla d'urbanisme

RESOLUCIÓ de 18 de maig de 2000, del secretari de la Comissió Territorial d'Urbanisme de Castelló, per la qual es fa públic l'Acord de 17 de maig de 2000, relatiu a la modificació de l'apartat 12 de la modificació puntual núm. 3 de les normes subsidiàries de planejament de Villafranca del Cid. [2000/X4892]
  
Vist l'expedient relatiu a la modificació de l'apartat 12 de la modificació puntual núm. 3 de les normes subsidiàries de planejament de Villafranca del Cid, i de conformitat amb els següents:
  
Antecedents
  
Primer
  
El ple de l'Ajuntament, en la sessió de 28 de gener de 1999, va acordar aprovar inicialment la modificació puntual núm. 3 de les normes subsidiàries de planejament, així com sotmetre el projecte a informació pública, per mitjà dels edictes inserits en el DOGV núm. 3.436, de 17 de febrer de 1999, en el periòdic Mediterráneo de 3 de febrer de 1999. Hi ha hagut un total de 12 al·legacions.
  
El 14 d'octubre de 1999, el Ple de l'ajuntament va acordar aprovar provisionalment el document i el va trametre a aquest Servei Territorial d'Urbanisme el 25 de gener de 2000.
  
Atés que el projecte comporta canvis en la classificació del sòl no urbanitzable, es va trametre el 4 de febrer de 2000 un exemplar del projecte a la Direcció General de Planificació i Gestió del Medi, en què es va sol·licitar la preceptiva Declaració d'Impacte Ambiental. Així mateix, i el 27 de gener de 2000, es va requerir l'ajuntament perquè aclarira i ampliara la documentació tramesa.
  
El 27 d'abril de 2000 l'ajuntament tramet un escrit en què sol·licita que, sense més dilació, es resolga l'expedient pel que fa a l'apartat núm. 12 del conjunt de modificacions, atés que aquesta no es troba subjecta als motius que fan necessària l'espera de la declaració d'impacte ambiental, ja que no hi ha cap canvi en la superfície edificable ni en les dotacions públiques, que desaconsellen la seua exclusió.
  
Segon
  
La documentació presentada consisteix en memòria informativa i justificativa, plànols d'informació i plànols d'ordenació.
  
Tercer
  
L'objecte descrit en l'apartat 12 de la modificació núm. 3 de les normes subsidiàries de planejament de Villafranca del Cid és redelimitar les unitats d'actuació que les normes vigents preveien i que tenien la denominació UA-1, UA-2, UA-3, UA-4, UA-5, UA-6, UA-V1 i UA-V2. Les noves denominacions seran la UE-1, UE-2, UE-3, UE-4 i UE-5 de manera que, segons s'indica en la memòria, amb les noves redelimitacions, es redistribueix d'una manera més equilibrada el repartiment de càrregues corresponent a l'execució de zones verdes.
  
Fonaments de dret
  
Primer
  
La tramitació ha sigut correcta, de conformitat amb el que estableixen els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (d'ara endavant LRAU), i l'article 175 del Reglament de Planejament de la Comunitat Valenciana (d'ara endavant RPCV), aprovat pel Decret 201/1998, de 15 de desembre, del Govern Valencià.
  
Segon
  
La documentació està completa, als efectes del que estableix l'article 27 de la LRAU.
  
Tercer
  
L'apartat 12 de la modificació núm. 3 proposa la redelimitació de les unitats d'actuació que les normes vigents preveien i l'exclusió d'un àmbit format per dues illes que constitueixen l'àmbit del programa per al desenvolupament de la UA-6, que ja redelimitava el contorn inicialment establert per a la UA-6.
  
Aquest àmbit ha sigut exclòs de la delimitació de les noves unitats d'execució, ja que s'han aprovat els instruments urbanístics que el despleguen i no és necessària la seua inclusió en cap unitat d'execució.
  
La finalitat pretesa en l'apartat 12 de la modificació núm. 3 es pot aconseguir per diversos procediments, i és el de la modificació del planejament general tan sols un d'aquests.
  
Així, no seria estrictament necessària l'aprovació d'una modificació del planejament general per a la consecució del fi pretès en aquest apartat, ja que l'article 33.6 de la LRAU estableix que els mateixos programes, a l'hora de l'elaboració, podran redelimitar l'àmbit de les unitats d'execució previstes en la resta de plans, i s'adequarà a condicions més idònies per al desenvolupament de la corresponent actuació integrada.
  
Així les coses, la modificació pretesa per aquest apartat se serveix de la seua tramitació conjunta amb la resta d'apartats que l'acompanyen, que se sotmetran a una posterior anàlisi tan prompte com s'emeta la preceptiva declaració d'impacte ambiental, per aconseguir que, d'una manera uniforme, queden equilibrades les càrregues i beneficis derivats del desenvolupament conjunt de les actuacions integrades previstes.
  
Tots els canvis introduïts obeeixen a criteris de racionalitat, i es justifiquen per a fer possible una configuració més correcta de les unitats d'execució, i buscar la més equitativa redistribució dels beneficis i càrregues derivades del desenvolupament de les actuacions integrades.
  
Quart
  
Els termes en què es redacta la modificació no plantegen la necessitat de preveure els supòsits especials descrits en l'article 55.3 i 19 de la LRAU, ja que no hi ha augment d'aprofitament lucratiu privat ni disminució de cap dotació, per tant, no es consideren vulnerats els límits a la potestat de planejament que comporta el compliment del que estableix l'article 19 de la LRAU.
  
Cinqué
  
La modificació planteja canvis als qual no cal fer cap objecció, en respecte a la legítima interpretació de l'interès públic local adoptat pel municipi des de la representativitat que li confereix la seua legitimació democràtica. Així, des de l'enjudiciament de la competència autonòmica que cal realitzar, d'acord amb el que disposa l'article 40 de la LRAU, no hi ha cap objecció que puga qüestionar l'aprovació definitiva del document.
  
Sisé
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme que en el cas de municipis de menys de 50.000 habitants, com és el cas de Villafranca del Cid, tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda:
  
Aprovar definitivament l'apartat 12 de la modificació núm. 3 de les normes subsidiàries de planejament de Villafranca del Cid.
  
Contra aquest acord, que no posa fi a la via administrativa, es podrà interposar un recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló de la Plana, 18 de maig de 2000.- El secretari de la Comissió Territorial d'Urbanisme: Fernando Renau Faubell.